BASES DEL CONCURS FLORAL “POSEM-HI FLORS! TALARN, VILA FLORIDA” 

1. Objecte i tema 

L’Ajuntament de Talarn convoca el segon concurs floral de Talarn. 

El concurs porta el nom de “Posem-hi Flors! Talarn, Vila Florida”, en homenatge a la incorporació del nostre poble dins del col·lectiu Viles Florides. 

Dins el concurs hi ha dues categories: es poden decorar balcó o finestra o façana. 

L’objectiu del concurs és millorar l’ornamentació dels carrers del nostre poble, a la vegada que es vol potenciar el sentiment de pertinença i comunitari a Talarn.

2. Participants 

Poden participar en aquest concurs: 
· Categoría Balcó o finestra: persones a títol individual.
· Categoria Façana: persones a títol individual, comunitats o agrupacions de propietaris i associacions de veïns. 

Hi pot participar qualsevol persona física o jurídica que sigui titular (propietària o no) d’un habitatge situat al municipi de Talarn, amb un o més balcons, entrades, aparadors, terrasses, patis... susceptibles de ser decorats i visibles des del carrer, i que reuneixin les condicions necessàries per ser decorats, sense que això suposi un perill per a la integritat del mateix suport o dels vianants. 

3. Inscripcions i termini de presentació de sol·licituds 

Les inscripcions s’han de fer abans del 15 de juny de 2026 des del web: https://www.talarn.cat dins del formulari habilitat per aquesta finalitat. Les inscripcions són gratuïtes i contemplaran els següents camps:

1. Nom de la persona participant (*)
2. Telèfon i adreça electrònica de contacte(*) 
3. Carrer i número de l’habitatge participant (*) 

En cas de no presentar alguna d’aquestes dades (*), no es formalitzarà la inscripció i  no s’entrarà a concurs. 

La inscripció és gratuïta, i només es pot inscriure un element per participant. 


4. Termini i calendari 

Els elements decorats han d’estar guarnits com a mínim durant el període del 1 al 10 de juliol del 2026, que és el període de dies durant el qual el jurat efectuarà la valoració. 

Calendari: 
· Inscripcions: data límit fins al 15 de juny de 2025. 
· Guarniment: com a mínim han d’estar guarnits del 15 de juny al 10 de juliol. 
· Votacions jurat professional: del 1 al 10 de juliol. 
· Cloenda i entrega de reconeixements als guanyadors: 10 de juliol. 

5. Condicions

Les decoracions han de romandre visibles al públic dins del període comprès entre el 15 de juny i el 10 de juliol (ambdós inclosos, període d’avaluació i valoració pel jurat del concurs). 

Els participants han de vetllar que tots els elements penjants o instal·lats en qualsevol estructura estiguin perfectament fixats, de manera que mai han d’estar exposats fora dels elements arquitectònics aeris (balcons i pèrgoles), i sense risc que puguin caure o desprendre-se’n.

Totes les plantes i els vegetals exposats als balcons poden ser naturals, vius i/o secs, excloent les plantes i vegetals artificials. 

S’aconsella maximitzar el nombre de dies d’exposició, dins del període indicat. 

L’incompliment d’aquesta condició implica la desqualificació del participant.

6. Jurat 

El jurat està format per persones vinculades al sector de la jardineria, la floristeria i l’art i per membres de l’Ajuntament de Talarn. Les deliberacions són secretes i el veredicte és inapel·lable.

7. Criteris de valoració 

Per valorar les creacions participants, es tindran en compte principalment els criteris següents: la utilització de la flor, l’harmonia, el color, l’originalitat, el disseny i la composició, així com la varietat d’espècies i la perdurabilitat de l’ornamentació. 

8. Categories

· Categoria Balcó o finestra
· 1r i 2n premi
· Categoria Façana
· 1r i 2n premi

9. Premis 
· Categoria Balcó o finestra
· 1r premi: Lot de productes pallaresos + val de 25€ en flors/plantes
· 2n premi: Val de 25€ en flors/plantes
· Categoria Façana
· 1r premi: Lot de productes pallaresos + val de 25€ en flors/plantes
· 2n premi: Val de 25€ en flors/plantes

10. Protecció de dades de caràcter personal 

Responsable del tractament: Ajuntament de Talarn

Finalitat del tractament 
· Gestionar la participació dels concursants i posar-se en contacte amb els participants.
· Comunicar-los que han estat guanyadors del concurs.

Destrucció de la llista de dades personals 
· Un mes després de l’entrega del premi, s'eliminarà la llista dels participants, i per tant no se'n conservarà cap dada.

11. Acceptació de les bases 

La participació en aquest concurs pressuposa la total acceptació d’aquestes bases i la conformitat amb la resolució del jurat. 

Qualsevol fet imprevist o detall no inclòs en aquestes bases serà resolt pel jurat.
